*Øyer kommune har ca. 5100 innbyggere, og ligger helt sør i Gudbrandsdalen. Folketallsutviklingen i kommunen er stabil Øyer var tradisjonelt en primærnæringskommune med industri relatert til primærnæringene. Reiselivsnæringen har hatt en rivende utvikling, og kommunen er i dag en kjent reiselivsdestinasjon. Øyer har flott natur, med rike muligheter for aktiviteter, bl.a. Hafjell alpinanlegg, skiløyper og fint fjellterreng. I kommunen er det rikt kultur- og foreningsliv. Kommunen har felles arbeidsmarked med nabokommunene, spesielt Lillehammer. Barnehagedekningen i kommunen er god. Vi tilbyr gode pensjons- og forsikringsordninger, fleksibel arbeidstid og godt arbeidsmiljø.*

NAV Øyer er lokalisert på Tretten og har 9 statlige og kommunalt ansatte. NAV Øyer kan tilby deg en trivelig arbeidsplass med kolleger som jobber for at de innbyggerne som har behov for NAV sine tjenester skal bli sett, hørt og respektert.

**2.gangs utlysning:**

**ØKONOMISK VEILEDER**

**Arkiv-ID: 18/348**

Det er ledig fast kommunal 100 % stilling som økonomisk veileder ved NAV Øyer. Vi søker deg som har god kunnskap om personlig økonomi og som evner å veilede mennesker som har økonomiske utfordringer.

**Arbeids- og ansvarsområder:**

* Bistå personer med utfordringer knyttet til gjeld.
* Bistå mennesker med disponering av egne inntekter.
* Bistå med råd og veiledning om Husbankens ordninger.
* Vurdere søknader etter Lov om sosiale tjenester i NAV.

**Til stillingen søker vi deg som har følgende kvalifikasjoner:**

* Minimum 3-årig relevant utdanning fra universitet eller høyskole.
* God økonomisk forståelse og evne til å sette deg inn i relevant lovverk.
* Er nøyaktig, strukturert og serviceorientert.
* Har gode kommunikasjonsferdigheter.
* Personlig egnethet vil bli tillagt stor vekt.

Særlig relevant erfaring kan kompensere for deler av kravet om utdanning.

**Det er ønskelig at du:**

* Er fleksibel, selvstendig og har stor arbeidskapasitet.
* Har erfaring fra arbeid med mennesker i en vanskelig livssituasjon.

Nav er opptatt av mangfold, og vi oppfordrer alle kvalifiserte kandidater til å søke jobb hos oss uansett alder, kjønn, funksjonshemming, nasjonal eller etnisk bakgrunn. Nav er IA-virksomhet, og vi vil legge forholdene til rette for søkere med redusert funksjonsevne.

Vi tilbyr lønn og arbeidsvilkår i henhold til det som til enhver tid fremgår av gjeldende lover, reglement og tariffavtaler og medlemskap i KLP. Spørsmål om stillingen kan rettes til leder ved NAV Øyer, Vebjørg Lien, tlf. 952 18 005 eller på epost vebjorg.lien@nav.no

Øyer kommune benytter elektronisk søknadsskjema. Dette finner du under ledige stillinger på [www.oyer.kommune.no](http://www.oyer.kommune.no). Kopier av vitnemål og attester skal ikke legges ved søknaden, men tas med på et eventuelt intervju.

Dersom du ønsker å reservere deg fra oppføring på offentlig søkerliste, må dette opplyses om og begrunnes i søknaden. Opplysningene kan bli offentliggjort selv om du har bedt om ikke å bli oppført i søkerlisten. Du varsles dersom ønsket om reservasjon ikke tas til følge.

**Søknadsfrist: 9. mars 2018.**